Լիզա Լամպանելլի

Լիզա Լամպանելլի (անգլ.՝ Lisa Lampanelli, հուլիսի 19, 1961(1961-07-19), Trumbull, Ֆեյրֆիլդ շրջան, Կոնեկտիկուտ, ԱՄՆ), ծագումով իտալացի և լեհ ամերիկացի սթենդափ կոմիկ, կինոյի և հեռուստատեսության կատակերգական դերասանուհի։


== Վաղ տարիներ ==
Լայզա Մեյրի Լեմպյունեյլը (դերասանուհու իրական անունը) ծնվել է 1961 թվականի հուլիսի 19-ին Թրամբալլում, Կոնեկտիկուտ նահանգ։ Ունեցել է երկուական եղբայր և քույր, երեք քառորդով իտալուհի է, քառորդով՝ լեհ։ Նրա մայրը՝ Գլորիա Լեմպյունեյլը (օրիորդական ազգանունը՝ Վելգոթ, ծնված 1927 թվականին), ոստիկանությունում աշխատել է մեքենագրուհի, հայրը՝ Լեոնարդ Լեմպյունեյլը, աշխատել է Sikorsky Aircraft ձեռնարկությունում, ապա դարձել է նկարիչ։
Լիզան սովորել է իր հայրենի քաղաքի Սուրբ Իոսիֆի հռոմեա-կաթոլիկական դպրոցում, ապա Բոսթոնի քոլեջում և Սիրաքյուսի համալսարանում ուսանել է ժուռնալիստիկա, Հարվարդի համալսարանում անցել է որակավորման բարձրացման դասընթացներ։ Կրթությունն ավարտելուց հետո աշխատել է խմբագիր (անգլ.՝ Copy editing) «Հանրաճանաչ մեխանիկա» հանդեսում և խմբագրի օգնական «Rolling Stone» ամսագրում, կապ է ունեցել մի քանի այլ թերթերի հետ։ Որոշ ժամանակ անց նա հասկացել է, որ լրագրությունը նրան չի հետաքրքրում և որոշել է դառնալ ուսուցչուհի, ինչի համար ընդունվել է Կոլումբիայի համալսարան, սակայն արագորեն հրաժարվել է նաև մանկավարժությունից։ Արդյունքում ՝ Լիզան հայտնվեց կատակերգական ակումբների բեմում։


== Գործունեություն ==
Լիզայի գործունեությունը (բեմական մականունը՝ Queen of Mean) որպես սթենդափ կատակերգու սկսվել է 1990-ական թվականների սկզբին Նյու Յորքում։ Նրա ելույթների ժանրերն են՝ Insult comedy, իմպրովիզացիա, Observational comedy, Լամպանելլիի կատակների հիմնական օբյեկտները դառնում են ռասային-էթնիկական փոխադարձ հարաբերությունները (էթնիկական կատակներ), սեքս, առօրյա կյանք։ Հենց Լամպանելլիի խոսքերով ասած՝ իր մանրապատումների ոճի վրա ամենամեծ ազդեցությունն ունեցել են Դին Մարտինը և Դոն Ռիքլսը։

Լամպանելլի մանրապատումներից մեկի օրինակ.


== Ընտրյալ ֆիլմագրություն ==
2006` Առողջության հսկող / Larry the Cable Guy: Health Inspector՝ Ջեյնի մայր
2007` «Դելտա ֆարս» գործողություն / Delta Farce՝ Կոննի
2007—2008 — Ռինո 911! / Reno 911!՝ սուրբ Գոլդբերգ (2 էպիզոդներում)
2008՝ Ողջ մնալու դպրոց / Drillbit Taylor՝ կամեո, Ռոննի Լամպանելլիի մայրը
2010՝ Խմբակային սեքս / Group Sex՝ Լիզա, մատուցողուհի
2011՝ Ուիթնի / Whitney՝ միսիս Ջենքս (1 էպիզոդում)
2012` Aqua Teen Hunger Force / Aqua Teen Hunger Force — Դարլին (1 էպիզոդում, հնչյունավորում)
2012 — Մի՛ անհետացիր / Not Fade Away՝մորաքույր Ջոզի
2013` Սիմփսոնները / The Simpsons — Ռամոնա («Վտանգ գնացքում» էպիզոդում, հնչյունավորում)2012 թվականին Լիզա Լամպանելլին մասնակցել է Celebrity Apprentice խաղային ռեալիթի շոուի 12-րդ եթերաշրջանին։ Նրա հումորները ժամանակ առ ժամանակ շարժել են հեռուստադիտողների զայրույթը, նա բացահայտ հանդես է եկել այլ մասնակից-ընկերների դեմ, որոնց թվում էին Արսենիո Հոլլը, Լուի Ֆեռինյոն և Դայանա Մենդոսան։ Լիզան հրաժարվել է ներողություն խնդրել այդ մասնակիցներից զայրացուցիչ պահվածքի և լատինամերիկացիների մասին կատակների համար։ Չնայած այդ ամենին՝ նա այդ շոուում 130 հազար դոլար է աշխատել, որոնք փոխանցել է «Գեյ տղամարդկանց առողջության ճգնաժամ» կազմակերպությանը։


== Անձնական կյանք ==
Լամպանելլին առաջին անգամ ամուսնացել է 1991 թվականին, սակայն այդ ամուսնությունը կարճ ժամանակում փլուզվել է, թեպետ զույգը պահպանել է ընկերական հարաբերությունները։ Նրա նախկին ամուսինը մահացել է 2008 թվականին։ 2010 թվականի հոկտեմբերի 2-ին Լիզան ամուսնացել է երկրորդ անգամ։ Նրա ընտրյալը եղել է Ջիմմի Կաննիցարոն (ծնված 1961 թվականին), որը տավերնի նախկին սեփականատեր էր, Վալլի Սթրիմ գյուղից (Նյու Յորք նահանգ), որի հետ ծանոթացել էր ամուսնությունից չորս տարի առաջ։ Պսակադրության արարողությունն անցկացվել է Friars մասնավոր ակումբում։ 2014 թվականի մայիսին Լամպանելլին ամուսնալուծության հայտ է ներկայացրել։


== Այլ փաստեր ==
2011 թվականի մայիսի 20-ին Լամպանելլին նախատեսել է ելույթ ունենալ Տոպիկա քաղաքում (Կանզաս)։ Իմանալով այդ մասին՝ Ուեսթբորո բապտիստական եկեղեցու անդամները (որը հայտնի իրենց ծայրահեղ հայացքներով, հատկապես վառ արտահայտված հոմոֆոբիայով) բողոքի գործողության մասին են հայտարարել՝ ընդդեմ այդ իրադարձության։ Ի պատասխան Լամպանելլին հայտնել է, որ «Գեյ տղամարդկանց առողջության ճգնաժամ» կազմակերպությանն է փոխանցելու 1000 դոլար յուրաքանչյուր բողոքողի համար։ Ցույցին եկել էր 44 մարդ (ներառյալ երեխաները), և Լիզան վերոնշյալ կազմակերպությանն է փոխանցել 50 000 դոլար։


== Մատենագրություն ==
Chocolate, Please: My Adventures in Food, Fat, and Freaks (2009, տպ. HarperCollins)


== Ծանոթագրություններ ==


== Արտաքին հղումներ ==
Պաշտոնական կայք
Лиза Лампанелли Archived 2020-12-11 at the Wayback Machine. (անգլ.) на сайте cc.com
Николь Пауэрс. Интервью с Лизой Лампанелли (անգլ.) на сайте suicidegirls.com, 30 января 2009
Гордон Даунс. Интервью с Лизой Лампанелли Archived 2020-09-21 at the Wayback Machine. (անգլ.) на сайте sandiego.com, 26 января 2011